ਯਾਂਗਤਸੀ ਦਰਿਆ
ਯਾਂਗਤਸੀ ਦਰਿਆ, ਜਾਂ ਚਾਂਗ ਜਿਆਂਗ (ਮੰਦਾਰਿਨ ) ਏਸ਼ੀਆ ਦਾ ਸਭ ਤੋਂ ਲੰਮਾ ਅਤੇ ਦੁਨੀਆਂ ਦਾ ਤੀਜਾ ਸਭ ਤੋਂ ਲੰਮਾ ਦਰਿਆ ਹੈ। ਇਸ ਦੀ ਕੁੱਲ ਲੰਬਾਈ 6,418 ਕਿ.ਮੀ. ਹੈ ਅਤੇ ਇਹ ਛਿੰਗਹਾਈ ਵਿੱਚ ਛਿੰਗਹਾਈ-ਤਿੱਬਤ ਪਠਾਰ ਉਤਲੇ ਗਲੇਸ਼ੀਅਰਾਂ ਤੋਂ ਸ਼ੁਰੂ ਹੋ ਕੇ ਪੂਰਬ ਵੱਲ ਨੂੰ ਵਗਦੇ ਹੋਏ, ਦੱਖਣ-ਪੂਰਬੀ, ਕੇਂਦਰੀ ਅਤੇ ਪੂਰਬੀ ਚੀਨ ਵਿੱਚੋਂ ਲੰਘਦਾ ਹੈ ਅਤੇ ਅੰਤ ਵਿੱਚ ਸ਼ੰਘਾਈ ਵਿਖੇ ਪੂਰਬੀ ਚੀਨ ਸਾਗਰ ਵਿੱਚ ਜਾ ਡਿੱਗਦਾ ਹੈ। ਇਹ ਪਾਣੀ ਡਿਗਾਉਣ ਦੀ ਮਾਤਰਾ ਵਿੱਚ ਵੀ ਸਭ ਤੋਂ ਵੱਡੇ ਦਰਿਆਵਾਂ ਵਿੱਚੋਂ ਇੱਕ ਹੈ। ਇਸ ਦੇ ਬੇਟ ਦਾ ਖੇਤਰਫਲ ਪੂਰੇ ਚੀਨ ਦੇ ਖੇਤਰਫਲ ਦੇ ਪੰਜਵੇਂ ਹਿੱਸੇ ਬਰਾਬਰ ਹੈ ਅਤੇ ਇਸ ਵਿੱਚ ਦੇਸ਼ ਦੀ ਅਬਾਦੀ ਦਾ ਤੀਜਾ ਹਿੱਸਾ ਰਹਿੰਦਾ ਹੈ।

ਹਵਾਲੇ